
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 2108 

3 Δεκεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός μεγίστου ανεκτού ορίου του καδμίου στα 
μαλάκια. 1 

Παραχώρηση κατά χρήση, στην Νομαρχιακή Αυτοδι¬ 
οίκηση Κορινθίας, του Τουριστικού Περιπτέρου 
Αρχαίας Κορίνθου. 2 

Παραχώρηση κατά χρήση, άνευ ανταλλάγματος στον 
Δήμο Σιάτιστας, του Αρχοντικού Μανούση. 3 

Προσόντα και διαδικασίες πρόσληψης ιδιωτικών θη- 
ροφυλάκων και ρύθμιση λοιπών θεμάτων. 4 


Τροποποίηση της 114398/1/9/1999 Απόφασης του 
Υπουργού Εργασίας και Κοινωνικών Ασφαλίσεων 
(ΦΕΚ 1724/Β/13-9-99) που αφορά τους όρους και 
τις προϋποθέσεις έγκρισης από τον Ο.Α.Ε.Δ. ενερ¬ 
γειών ενδοεπιχειρησιακής κατάρτισης εργαζομέ¬ 
νων σε επιχειρήσεις του Ιδιωτικού Τομέα έτους 
1999, που απασχολούν από 100 εργαζόμενους και 
άνω. 5 

Κατάργηση Νομικού Προσώπου με την επωνυμία 
«Σχολική Επιτροπή Δημοτικών Σχολείων - Νηπια¬ 
γωγείων» Δήμου Παραβόλας και σύσταση νέων 
Ν.Π. με την επωνυμία 1η, 2η, & 3η Σχολική Επιτρο¬ 
πή Δημ. Σχολείων - Νηπιαγωγείων Δ. Παραβόλας Ν. 
Αιτωλ/νίας. 6 

Σύσταση ίδιου νομικού προσώπου στο δήμο Βερτί- 
σκου του νομού Θεσσαλονίκης με την επωνυμία 
«ΠΝΕΥΜΑΤΙΚΟ - ΠΟΛΙΤΙΣΤΙΚΟ ΚΕΝΤΡΟ ΔΗΜ. ΔΙΑ¬ 
ΜΕΡΙΣΜΑΤΟΣ ΒΕΡΤΙΣΚΟΥ ΔΗΜΟΥ ΒΕΡΤΙΣΚΟΥ». 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 2/67093/0022/4.10.1999 
κοινή απόφαση Υπουργών Οικονομικών και Περι¬ 
βάλλοντος, Χωροταξίας και Δημ. Έργων. 8 

Διόρθωση σφάλματος στην ΥΠΠΟ/ΔΙΟΙΚ/Α/47562/ 
7.10.1999 απόφαση Υπουργών Εσωτερικών, Δημό¬ 
σιας Διοίκησης και Αποκέντρωσης και Πολιτισμού. 9 


ΑΠΟΦΑΣΕΙ Σ 

Αριθ. 77/1999 (1) 

Καθορισμός μεγίστου ανεκτού ορίου του καδμίου 
στα μαλάκια. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Το έγγραφο της Διεύθυνσης Περιβάλλοντος του Γε¬ 
νικού Χημείου του Κράτους αριθ. οικ. 394/99 σχ. 
3018874/2930/99. 

2. Το εδάφιο δ της παρ. 8 του άρθρου 6 του Νόμου 
4328/1929 (Φ.Ε.Κ. 272/Α/1929) «Περί συστάσεως Γενικού 
Χημείου του Κράτους», όπως αντικαταστάθηκε από την 
παράγραφο 6του άρθρου 11 του Νόμου 2343/95, (Φ.Ε.Κ. 
211/Α/11.10.1995). 

3. Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργασιών 
του Ανωτάτου Χημικού Συμβουλίου» (Φ.Ε.Κ. 391/Α/1929). 

4. Το άρθρο 1 του Νόμου 115/1975 «Περίτροποποιήσε- 
ως διατάξεων τινών του Ν. 4328/1929» (Φ.Ε.Κ. 
172/Α/1975). 

5. Τα Π.Δ. 284/1988 και 543/1989 «Οργανισμός του 
Υπουργείου Οικονομικών» (Φ.Ε.Κ. 128 και 165/Α/1988 και 
229/Α/1989). 

6. Το άρθρο 10 του Π.Δ. 48/96 (Φ.Ε.Κ. 44/Α/1996) το 
οποίο εκδόθηκε σε συμμόρφωση προς την Οδηγία 
94/10/Ε. Κ. του Ευρ. Κοινοβουλίου και του Συμβουλίου, 
που τροποποίησε την Οδηγία 83/189/Ε.Ο.Κ. για την κα¬ 
θιέρωση μιας διαδικασίας πληροφόρησης στον τομέα 
των προτύπων και των τεχνικών κανονισμών. 

7. Την απόφαση 1078204/927/0006 Α/6.8.1992 «Περιο¬ 
ρισμός Συλλογικών Οργάνων του Υπουργείου Οικονομι¬ 
κών» των Υπουργών Προεδρίας και Οικονομικών» (Φ.Ε.Κ. 
517/Β/1992). 

8. Την υπ’ αριθ. 1107147/1239/0006 Α/4.10.1996 Κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Φ.Ε.Κ. 922/Β/1996). 

9. Τις διατάξεις του άρθρου 29 Α του Ν. 1558/1985 
(Φ.Ε.Κ. 137/Α/1985) όπως το άρθρο αυτό προστέθηκε με 

το άρθρο 27 του Ν. 2081/1992 (Φ.Ε.Κ. 154/Α/1992) και 
αντικαταστάθηκε από το άρθρο 1 παρ. 2 α του Ν. 
2469/1997 (38 Α) και το γεγονός ότι από την παρούσα 
απόφαση δεν προκαλείται δαπάνη σε βάρος του Κρατι¬ 
κού Προϋπολογισμού, αποφασίζουμε: 

I. Εγκρίνουμε την απόφαση αριθ. 77/1999του Ανωτάτου 
Χημικού Συμβουλίου η οποία ελήφθη κατά τη συνεδρίαση 
της 2.3.1999 και η οποία έχει ως εξής: 

ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ ΑΝΩΤΑΤΟ ΧΗΜΙΚΟ 
ΣΥΜΒΟΥΛΙΟ 

Εγκρίνουμε τον καθορισμό μεγίστου ανεκτού ορίου της 
περιεκτικότητας του καδμίου στα μαλάκια στην τιμή των 
1,5 πιο ανά χιλιόγραμμο βάρους προϊόντος. 

Το ανωτέρω όριο νοείται για την περιεκτικότητα σε κάδ¬ 
μιο του εδώδιμου μέρους του προϊόντος. 

Σε περίπτωση που το προϊόν προσφέρεται με σάλτσα, 
άλμη ή άλλο συστατικό, η ανωτέρω περιεκτικότητα νοεί¬ 
ται στο στραγγισμένο προϊόν. 

Σε περίπτωση που το προϊόν προσφέρεται σε ξηρά ή με¬ 
ρικώς αφυδατωμένη μορφή το ανωτέρω όριο αναφέρεται 
σε προϊόν που έχει έλθει στην αρχική του κατάσταση, 
έτοιμο προς κατανάλωση. 

Ο Πρόεδρος Η Γραμματέας 

ΝΙΚΟΛΑΟΣ ΧΑΤΖΗΧΡΗΣΤΙΔΗΣ ΕΛΕΝΗ ΠΑΛΛΑΡΗ 

ΤΑ ΜΕΛΗ 

X. Χαμαλίδης, Ν. Κατσίμπας, Ν.Μαρκάτος, Ν. Γκέλης, 
Μ. Γιαμούρης, Ευανθ. Ροζάκου, Κων. Γκέγκιου, Βασ. 
Μπούλιας. 

II. Η ισχύς της παρούσης απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Αθήνα, 18 Νοεμβρίου 1999 

ΟΙ ΥΠΟΥΡΓΟΙ ·., 

ΥΦΥΠ. ΟΙΚΟΝΟΜΙΚΟΝ ΑΝΑΠΤΥΞΗΣ 

ΓΕΩΡΓΙΟΣ ΔΡΥΣ ΕΥΑΓΓΕΛΟΣ ΒΕΝΙΖΕΛΟΣ 

-» 

Αριθ. Τ/4336 (2) 

Παραχώρηση κατά χρήση, στην Νομαρχιακή Αυτοδιοίκη¬ 
ση Κορινθίας, του Τουριστικού Περιπτέρο Αρχαίας 

Κορίνθου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ 
ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Α.Ν. 1565/50 «περί ΕΟΤ» όπως κυ¬ 
ρώθηκε με το Ν.1624/51 και τροποποιήθηκε με το Ν.Δ. 
4109/60 και 201/74. 

2. Το άρθρο 260 του ΠΔ 410/95 «περί Κοινοτικού και Δη¬ 
μοτικού Κώδικα» (ΦΕΚ231/Α/95). 

3. Το Ν.2160/93 «Ρυθμίσεις για τον Τουρισμό και άλλες 
διατάξεις» (ΦΕΚ118/Α/19.7.93). 

4. Τις διατάξεις του άρθρου 29 Α του Ν. 1558/85 προ- 
στεθέντος δια του άρθρου 27 του Ν.2081/92, όπως ανπ- 
καταστάθηκε με το άρθρο 1 παρ. 2° του Ν.2469/97 (ΦΕΚ 
38/Α). 

5. Το ΠΔ 27/1996 «Συγχώνευση των Υπουργείων Τουρι¬ 
σμού, Βιομηχανίας Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης»(ΦΕΚ 19/Α/1.2.96). 


6. Το Π.Δ. 33/99 «Διορισμός Υπουργών» (ΦΕΚ 
36/Α/19.2.99). 

7. Την με αριθ. 1107147/1239/006 Α/4.10.96 Κοινή Από¬ 
φαση του Πρωθυπουργού και του Υπουργού Οικονομι¬ 
κών «περί ανάθεσης αρμοδιοτήτων στον Υφυπουργό Οι¬ 
κονομικών» (ΦΕΚ 922/Β/4.10.96). 

8. Την με αριθ. 8211/8.3.99 Κοινή Απόφαση του Πρωθυ¬ 
πουργού και του Υπουργού Εσωτερικών, Δημ. Διοίκησης 
& Αποκέντρωσης «περί ανάθεσης αρμοδιοτήτων Υφυ¬ 
πουργού Εσωτερικών-Δημ,Διοίκησης & Αποκέντρωσης) 
(ΦΕΚ198/Β/8.3.99). 

9. Την με αριθμό 311/18/25.6.98 Απόφαση του 
Δ.Σ./ΕΟΤ. 

10. Την με αριθ. 15/26.3.98 Απόφαση του Κοινοτικού 
Συμβουλίου Κορινθίας. 

11. Την με αριθ. 116/23.11.98 Απόφαση του Νομαρχια¬ 
κού Συμβουλίου Κορινθίας, αποφασίζουμε: 

1. Λύομε την από 20.5.86 σύμβαση παραχώρησης μετα¬ 
ξύ ΕΟΤ και Κοινότητας Αρχαίας Κορίνθου και το Τουρι¬ 
στικό Περίπτερο επιστρέφεται στον Ε.Ο.Τ. 

2. Παραχωρούμε κατά χρήση στην Νομαρχία Κορινθίας 
το Τουριστικό Περίπτερο μετά του περιβάλλοντος χώρου 
του όπως απεικονίζεται στο υπ’ αριθ. 23/60/28484/ 
16.10.72 τοπογραφικό διάγραμμα ΕΟΤ με τα στοιχεία 1, 
2,3,4,5,6,7,8,9,10,11 (με δικαίωμα διέλευσης του I. Μα- 
κρή με στοιχεία α,β,3,2). Σκοπός της παραχώρησης είναι 
η ανακαίνισή του και η λειτουργία χώρων συσκέψεων του 
Νομαρχιακού Συμβουλίου, φιλοξενίας πολιτιστικών και 
κοινωνικών εκδηλώσεων του Νέου Δήμου Κορίνθου και 
Συνεδριακού Κέντρου για οργανισμούς και φορείς στο 
οποίο θα λειτουργεί γραφείο ενημέρωσης και συναλλα¬ 
γής για την εξυπηρέτηση των τουριστών και επισκεπτών. 

3. Η παραχώρηση γίνεται με τους εξής όρους: 

α. Η διάρκεια της παραχώρησης ορίζεται σε σαράντα 
(40) χρόνια με ημερομηνία έναρξης την ημερομηνία υπο¬ 
γραφής της σύμβασης παραχώρησης. Μετά την λήξη της 
σύμβασης ή την καθ’ οιονδήποτε τρόπο λύση αυτής για 
λόγους που θα ευθύνεται η Νομαρχία Κορινθίας, είτε, 
προηγηθείσης καταγγελίας αυτής από τον ΕΟΤ, η Νο¬ 
μαρχία υποχρεούται να παραδώσει άμεσα και ανεπιφύ¬ 
λακτα το παραχωρούμενο ακίνητο σε καλή κατάσταση και 
χωρίς καμία αποζημίωση από τον ΕΟΤ προς αυτή. 

β. Η Νομαρχία Κορινθίας αναλαμβάνει την υποχρέωση 
σύνταξης των απαπούμενων μελετών και εκτέλεσης ερ¬ 
γασιών καθώς και όλα τα έξοδα για συντήρηση και παντός 
είδους επισκευή. Για κάθε άλλη τέτοια εργασία κατά την 
διάρκεια της παραχώρησης και προ της ενάρξεως εκτέ¬ 
λεσης αυτής θα υποβάλλεται σχετική μελέτη στον ΕΟΤ 
για έγκριση. Συντήρηση θα γίνεται καθ’ όλη την διάρκεια 
της παραχώρησης με δαπάνες της Νομαρχίας. 

γ. Η μελέτη αξιοποίησης πρέπει να υποβληθεί στον ΕΟΤ 
εντός 18 μηνών από την υπογραφή της σύμβασης. Η ολο¬ 
κλήρωση των εργασιών θα πρέπει να πραγματοποιηθεί 
εντός πενταετίας από την υπογραφή της σχετικής σύμ¬ 
βασης εν εναντία δε περιπτώσει ο ΕΟΤ θα δύναται να ανα¬ 
καλέσει ή να καταγγείλει την εν λόγω παραχώρηση μονο- 
μερώς χωρίς να καταβάλλει οποιαδήποτε αποζημίωση 
στην Νομαρχία. Η εκτέλεση των εργασιών θα παρακο- 
λουθείται από τεχνικούς του ΕΟΤ. 

δ. Ουδεμία μετατροπή και γενικά επέμβαση στη δια¬ 
μόρφωση των χώρων επιτρέπεται, χωρίς προηγούμενη 
έγγραφη έγκριση από τον ΕΟΤ. 

ε. Σε περίπτωση λύσεως της συμβάσεως προ του συμ- 

φωνηθέντος χρόνου για λόγους που ευθύνεται η Νομαρ¬ 
χία Κορινθίας, το ακίνητο θα αποδοθεί στον ΕΟΤ, χωρίς 
να καταβληθεί αποζημίωση σε αυτή, άλλως θα αποβάλ¬ 
λεται δικαστικά. 

στ. Η Νομαρχία Κορινθίας αναλαμβάνει την υποχρέωση 
να πυρασφαλίσει με δικά της έξοδα το παραχωρούμενο 
ακίνητο μετά των εγκαταστάσεων του στην πραγματική 
του αξία και να παραδώσει στον ΕΟΤ τα σχετικά αποδει¬ 
κτικά έγγραφα για την ασφάλιση αυτή καθ’ όλη τη διάρ¬ 
κεια της παραχώρησης. 

ζ. Η παραχώρηση της χρήσης του ακινήτου ή τμήματος 
αυτού απαγορεύεται να δοθεί σε τρίτους, χωρίς προη¬ 
γούμενη έγκριση από τον ΕΟΤ. 

η. Απαγορεύεται η αλλαγή χρήσης του ακινήτου πέραν 
του σκοπού για τον οποίο παραχωρείται, που είναι η ανα¬ 
καίνιση του ακινήτου, διαμόρφωση του για φιλοξενία χώ¬ 
ρων συσκέψεων του Νομαρχιακού Συμβουλίου, κοινωνι¬ 
κών και πολιτιστικών εκδηλώσεων, Συνεδριακό Κέντρο, 
γραφείο ενημέρωσης-συναλλαγής τουριστών κλπ. 

θ. Όλα τα λειτουργικά έξοδα καθ’ όλη την διάρκεια της 
παραχώρησης θα βαρύνουν την Νομαρχία Κορινθίας. 

ι. Ο ΕΟΤ ουδεμία ευθύνη για δαπάνη ή οποιαδήποτε άλ¬ 
λη οικονομική υποχρέωση έχει, έναντι οιουδήποτε για το 
παραχωρούμενο ακίνητο, ως και την συντήρηση και λει¬ 
τουργία του καθ’ όλη τη διάρκεια της παραχώρησης, οι 
οποίες θα βαρύνουν την Νομαρχία Κορινθίας. 

ια. Ο ΕΟΤ επιφυλάσσεται του δικαιώματος του, όπωςσυ- 
μπεριλάβει στην οικεία σύμβαση όποιον άλλο επιπρόσθε¬ 
το λόγο θεωρήσει διασφαλιστικό των δικαιωμάτων του. 

4. Από τις διατάξεις της παρούσας απόφασης δεν προ- 
καλείται δαπάνη σε βάρος του προϋπολογισμού του ΕΟΤ. 

5. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 18 Νοεμβρίου 1999 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΟΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΓΕΩΡΓΙΟΣ ΦΛΩΡΙΔΗΣ ΓΕΩΡΓΙΟΣ ΔΡΥΣ 

ΑΝΑΠΤΥΞΗΣ 

ΕΥΑΓΓΕΛΟΣ ΒΕΝΙΖΕΛΟΣ 
- ♦- 

Αριθ. Τ/4356 (3) 

Παραχώρηση κατά χρήση, άνευ ανταλλάγματος στον 
Δήμο Σιάτιστας, του Αρχοντικού Μανούση. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ 
ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Α.Ν. 1565/50 «περί ΕΟΤ» όπως κυ¬ 
ρώθηκε με το Ν. 1624/51 και τροποποιήθηκε με το Ν.Δ. 
4109/60 και 201/74. 

2. Το άρθρο 260 του ΠΔ 410/95 «περί Κοινοτικού και Δη¬ 
μοτικού Κώδικα» (ΦΕΚ 231/Α/95). 

3. Το Ν. 2160/93 «Ρυθμίσεις για τον Τουρισμό και άλλες 
διατάξεις» (ΦΕΚ 118/Α/19.7.93). 

4. Τις διατάξεις του άρθρου 29 Α του Ν. 1558/85 προ- 
στεθέντος δια του άρθρου 27 του Ν.2081/92, όπως ανπ- 
καταστάθηκε με το άρθρο 1 παρ.2 α του Ν. 2469/97 (ΦΕΚ 
38/Α). 

5. Το ΠΔ 27/1996 «Συγχώνευση των Υπουργείων Τουρι¬ 


σμού, Βιομηχανίας Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ 19/Α/1.2.96). 

6. Το Π.Δ. 33/99 «Διορισμός Υπουργών» (ΦΕΚ 
36/Α/19.2.99). 

7. Την με αριθ. 8211/8.3.99 Κοινή Απόφαση του Πρωθυ¬ 
πουργού και του Υπουργού Εσωτερικών, Δημ. Διοίκησης 
& Αποκέντρωσης «περί ανάθεσης αρμοδιοτήτων Υφυ¬ 
πουργού Εσωτερικών, Δημ,Διοίκησης & Αποκέντρωσης) 
(ΦΕΚ 198/Β/8.3.99). 

8. Την με αριθμό 472/30/22.12.98 Απόφαση του 
Δ.Σ./ΕΟΤ. 

9. Το υπ’αριθ. 5/18.3.1999Απόσπασμα Πρακτικού του Δη¬ 
μοτικού Συμβουλίου Σιάτιστας (Αριθ. Απόφασης 76/1999). 

10. Τη με αριθμό 1107147/1239/006 Α/4.10.96 (ΦΕΚ 
922/Β/4.10.96) απόφαση του Πρωθυπουργού και του 
Υπουργού Οικονομικών «περί ανάθεση αρμοδιοτήτων 
στους Υφυπουργούς Οικονομικών», αποφασίζουμε: 

1. Παραχωρούμε το ακίνητο ιδιοκτησίας ΕΟΤ το οποίο 
βρίσκεται στην πόλη της Σιάτιστας γνωστού ως αρχοντι¬ 
κό Μανούση στον Δήμο Σιάτιστας, κατά χρήση, με τους 
εξής όρους: 

α) Η διάρκεια της παραχώρησης ορίζεται σε 25 χρόνια 
με ημερομηνία έναρξης την ημερομηνία υπογραφής της 
σύμβασης παραχώρησης. Μετά την λήξη ή την καθ’ οιον- 
δήπστε τρόπο λύση της παραχώρησης ο Δήμος υποχρε- 
ούται να αποδόσει αμέσως και χωρίς αντιρρήσεις ή επι¬ 
φυλάξεις το ακίνητο στον ΕΟΤ χωρίς καμμία αποζημίωση 
του από την οποία και θα παραιτηθεί με την υπογραφη- 
σόμενη σύμβαση για γενόμενες υπ’ αυτού πάσης φύσεως 
δαπάνες στο ακίνητο, ως και για οποιαδήποτε άλλη γενι¬ 
κώς αιτία, ούτε και κατά τις διατάξεις περί αδικαιολογή¬ 
του πλουτισμού του Αστικού Κώδικα. 

β) Η παραχώρηση θα γίνει χωρίς αντάλλαγμα με υπο¬ 
γραφή σύμβασης και προς τον σκοπό όπως ο Δήμος προ- 
βεί με δική του αποκλειστικά μέριμνα και ευθύνη στις ανα¬ 
γκαίες εργασίες ανακαίνισης και διαμόρφωσης του ακι¬ 
νήτου και λειτουργήσει τούτο ως Μουσείο Γούνας/ 
εκθετήριο-Λαογραφικό Μουσείο, απαγορευομένης κάθε 
άλλης χρήσεως του ακινήτου. Η ως άνω σύμβαση θα συ¬ 
νοδεύεται από τοπογραφικό διάγραμμα και τεχνική περι¬ 
γραφή του ακινήτου. 

γ) Δεν επιτρέπεται η παραχώρηση του ακινήτου ή της 
χρήσης αυτού σε τρίτους με οποιονδήποτε τρόπο ή σχέ¬ 
ση χωρίς την προηγούμενη έγγραφη έγκριση του ΕΟΤ. 

δ) Ο Δήμος αναλαμβάνει την υποχρέωση να πυρασφα- 
λίσει με δικά του έξοδα το παραχωρούμενο ακίνητο στην 
πραγματική του αξία που θα ορισθεί από τις αρμόδιες 
υπηρεσίες του ΕΟΤ και να παραδώσει στον ΕΟΤ όλα τα 
σχετικά αποδεικτικά έγγραφα, στα οποία ως δικαιούχος 
της καταβληθησομένης αποζημιώσεως σε περίπτωσης 
επελεύσεως ασφαλιστικού κινδύνου θα αναφέρεται ο 
ΕΟΤ, ο οποίος και θα την εισπράττει. 

ε) Ο Δήμος αναλαμβάνει την υποχρέωση να λειτουργεί 
και να συντηρεί με δική του φροντίδα, ευθύνη και δαπάνη 
το ακίνητο καθ' όλη την διάρκεια της παραχώρησης και ο 
ΕΟΤ θα δύναται δι’ οργάνων του να ελέγχει την τήρηση 
των παραπάνω. 

στ) Όλα τα πάσης φύσεως λειτουργικά έξοδα (ΟΤΕ, 
ΔΕΗ, κλπ.) θα βαρύνουν τον Δήμο καθ’ όλη τη διάρκεια 
της παραχώρησης, του ΕΟΤ απαλλασομένου πάσης υπο- 
χρεώσεως του για δαπάνες αφορώσες εν γένει στην λει¬ 
τουργία του Μουσείου. 

ζ) Ο Δήμος υποχρεούται να υποβάλει στον ΕΟΤ προς 

έγκριση σχετική μελέτη επισκευών και αξιοποίησης του 
ακινήτου εντός δύο (2) ετών από την υπογραφή της σύμ¬ 
βασης. Η μελέτη αυτή πρέπει να είναι εγκεκριμένη και από 
την αρμόδιο Υπηρεσία του Υπουργείου Πολιτισμού. Η 
ολοκλήρωση των σχετικών εργασιών ανακαίνισης, δια¬ 
μόρφωσης ως Μουσείου θα πρέπει να συντελεσθεί εντός 
πέντε (5) ετών από την υπογραφή της σύμβασης. 

η) Ο Δήμος αναλαμβάνει επίσης την υποχρέωση να εγκα- 
ταστήσει στο κτίριο σύστημα πυροπροστασίας σύμφωνα 
με τις ισχύουσες πυροσβεστικές διατάξεις. Η μελέτη πυ¬ 
ροπροστασίας πρέπει να λάβει υπόψη της τον υφιστάμενο 
καλλιτεχνικό διάκοσμο ο οποίος δεν πρέπει να θιγεί. 

θ) Η εκτέλεση των εργασιών και κυρίως η συντήρηση 
του καλλιτεχνικού διακόσμου θα πρέπει να γίνει από ειδι¬ 
κευμένα συνεργεία και θα παρακολουθεπαι από ειδικευ¬ 
μένους αρχιτέκτονες του ΕΟΤ ή του ΥΠ.ΠΟ., οι οποίοι θα 
μπορούν να κάνουν υποδείξεις στον Δήμο προς τις οποί¬ 
ες υποχρεούται αυτός να συμμορφώνεται. 

ι) Οποιαδήποτε μελλοντική επέμβαση για επισκευή ή 
συντήρηση στο κτίριο και στον περιβάλλοντα χώρο του 
(μετά την αρχική επέμβαση) δεν επιτρέπεται χωρίς την 
προηγούμενη έγγραφη έγκριση των αρμοδίων Υπηρε¬ 
σιών του ΕΟΤ και του ΥΠ.ΠΟ. 

ια) Σε περίπτωση παράβασης οποιουδήποτε εκ των 
όρων της σύμβασης εκ μέρους του Δήμου, οι οποίοι όλοι 
θεωρούνται ουσιώδεις, ο ΕΟΤ θα έχει δικαίωμα της μονο¬ 
μερούς λύσης της σύμβασης δια καταγγελίας χωρίς 
οποιαδήποτε αποζημίωση ή καταβολή οιουδήποτε ποσού 
για οποιαδήπστε αιτία στο Δήμο, εφαρμοζομένων των 
αναφερομένων στον όρο α της παρούσης. Στην περίπτω¬ 
ση αυτή όπως και όταν λήξει η συμβατική διάρκεια της πα¬ 
ραχώρησης ο Δήμος υποχρεούται να αποδόσει την χρή¬ 
ση του ακινήτου αμέσως στον ΕΟΤ με σχετικό πρωτόκολ¬ 
λο, άλλως εν αργήσει του θα αποβάλλεται του ακινήτου 
με κάθε νόμιμο μέσον. 

ιβ) Αρμόδια για την επίλυση κάθε διαφοράς μεταξύ ΕΟΤ 
και Δήμου καθίστανται τα Δικαστήρια Αθηνών. 

ιγ) Ο ΕΟΤ επιφυλάσσεται του δικαιώματός του, όπως κα¬ 
τά την σύνταξη της οικείας σύμβασης συμπεριλάβει οποι- 
ονδήπστε όρο θεωρεί διασφαλισπκό των δικαιωμάτωντου. 

2. Από πς διατάξεις της παρούσας δεν προκαλείται δα¬ 
πάνη στον κρατικό προϋπολογισμό. 

3. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 18 Νοεμβρίου 1999 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΟΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΓΕΩΡΓΙΟΣ ΦΛΩΡΙΔΗΣ ΓΕΩΡΓΙΟΣ ΔΡΥΣ 

ΑΝΑΠΤΥΞΗΣ 

ΕΥΑΓΓΕΛΟΣ ΒΕΝΙΖΕΛΟΣ 
-*- 

Αριθ. 108988/5029 (4) 

Προσόντα και διαδικασίες πρόσληψης ιδιωτικών θηρο- 
φυλάκων και ρύθμιση λοιπών θεμάτων. 

Ο ΥΠΟΥΡΓΟΣ ΓΕΩΡΓΙΑΣ 
Έχοντας υπόψη: 

1. Τις διατάξεις του άρθρου 267 παρ. 2 & 3 του Ν. Δ. 
86/99 «περί Δασικού Κώδικα». 

2. Την υπ’ αριθμ. 25234/1637/1976 (ΦΕΚ640Β) απόφα¬ 
ση Υπουργού Γεωργίας «Καταστατικό Κυνηγετικού Συλ¬ 


λόγου» και «Καταστατικό Κυνηγετικής Ομοσπονδίας». 

3. Την υπ’ αριθμ. 824/91 Γνωμοδότηση του Ν.Σ.Κ. για 
την πρόσληψη ιδιωτικών θηροφυλάκων. 

4. Την υπ’ αριθ. 60548/894/1995 (ΦΕΚ163Β) Απόφαση 
Υπουργού Γεωργίας «Προσόντα και διαδικασίες πρόσλη¬ 
ψης - απασχόλησης ιδιωτικών θηροφυλάκων» 

5. Το άρθρο 29Α του Ν. 1558/85 «Κυβέρνηση και Κυ- 
βερνηπκά Όργανα» που προστέθηκε με το άρθρο 27 του 
Ν. 2081/92 ΦΕΚ Α/154/10.9.1992. 

6. Την 3396/3.11.98 (ΦΕΚ 1165/Β/10.11.98) Απόφαση 
του Πρωθυπουργού και του Υπουργού Γεωργίας για την 
ανάθεση αρμοδιοτήτων στον Υφυπουργό Γεωργίας. 

7. Την υπ’ αριθ. 101464/3416/29.7.99 Απόφαση μας με 
θέμα «Καθορισμός ετήσιας συνδρομής των κυνηγών 
στους Κυνηγεπκούς Συλλόγους, διάθεση εσόδων υπέρ 
φυλάκων Θήρας και ρύθμισης λοιπών θεμάτων». 

8. Την ανάγκη διεύρυνσης του αριθμού των ιδιωτικών 
θηροφυλάκων προκειμένου να υπάρξει μεγαλύτερη κά¬ 
λυψη των αναγκών για φύλαξη του θηράματος και εν γέ- 
νειτου φυσικού περιβάλλοντος, αποφασίζουμε: 

Καθορίζουμε τα προσόντα και τις διαδικασίες πρόσλη¬ 
ψης ιδιωτικών φυλάκων Θήρας ως κάτωθι: 

1. Η πρόσληψη ιδιωτικών φυλάκων Θήρας, γίνεται με 
πρωτοβουλία του εργοδότη -κυνηγετικές οργανώσεις-, 
κατόπιν δημόσιας ανακοίνωσης και επιλογής μεταξύ υπο¬ 
ψηφίων, οι οποίοι κατά την ημερομηνία υποβολής των δι- 
καιολογητικών δεν πρέπει να έχουν υπερβεί το 35ο έτος 
της ηλικίας τους, εκτός εάν δεν εκδηλωθεί ενδιαφέρον 
οπότε το όριο αυξάνεται έως το 45ο έτος της ηλικίας. 

2. Ως δικαιολογηπκό σπουδών απαιτείται το απολυτή¬ 
ριο οποιουδήποτε τύπου τριταξίου Γυμνασίου ή ισότιμης 
επαγγελματικής Σχολής. 

Οι παράγραφοι 1 και 2 της παρούσας ανπκαθιστούνπς 
παραγράφους 1 και2τηςυπ’αριθμ. 60548/894/1995 (ΦΕΚ 
163 Β) Απόφασης του Υπουργού Γεωργίας. 

3. Οι θέσεις των ομοσπονδιακών φυλάκων Θήρας που 
προβλέπονται από την υπ’ αριθ. 101464/3416/29.7.99 
απόφαση μας, καλύπτονται μετά από πανελλήνια πρό¬ 
σκληση εκδήλωσης ενδιαφέροντος της Κυνηγεπκής Συ¬ 
νομοσπονδίας Ελλάδος και οι νεοπροσλαμβανόμενοι συ¬ 
νάπτουν συμβάσεις ενός (1) έτους με την δυνατότητα πα¬ 
ράτασης ή μετατροπής τους σε αορίστου χρόνου κατά 
την κρίση του εργοδότη 

4. Οι ήδη υπηρετούντες μόνιμοι ιδιωτικοί φύλακες Θή¬ 
ρας των Κυνηγετικών Οργανώσεων, εφόσον το επιθυ¬ 
μούν, εντάσσονται, ανεξαρτήτως προσόντων και προϋ¬ 
ποθέσεων και χωρίς διαγωνιστική διαδικασία στους ομο¬ 
σπονδιακούς φύλακες Θήρας. Οι εντασσόμενοι 
συνάπτουν με την αντίστοιχη Κυνηγετική Ομοσπονδία 
νέα σύμβαση με την οποία ο νέος εργοδότης αναλαμβά¬ 
νει πς μισθολογικές και λοιπές υποχρεώσεις που είχε ο 
μέχρι τότε εργοδότης (Κυνηγετικές Οργανώσεις) και οι 
απορρέουσες σχεπκές δαπάνες βαρύνουν τον ειδικό λο¬ 
γαριασμό της Κυνηγετικής Συνομοσπονδίας Ελλάδος. 
Διευκρινίζεται ότι η κάλυψη της μισθοδοσίας τους σε βά¬ 
ρος του ειδικού λογαριασμού της Κυνηγεπκής Συνομο¬ 
σπονδίας Ελλάδος μπορεί να γίνει αναδρομικά από την 
1.8.99. 

5. Οι Κυνηγεπκές Ομοσπονδίες μπορούν να προσλαμ¬ 
βάνουν κατά την κρίση τους εποχιακούς ομοσπονδιακούς 
φύλακες Θήρας, πέραν των μισθοδοτούμενων από τον ει¬ 
δικό λογαριασμό της Κυνηγεπκής Συνομοσπονδίας Ελ¬ 
λάδος. Η μισθοδοσία τους και λοιπά έξοδα αυτών βαρύ- 

νουν το κεφάλαιο φιλοθηραματικών δαπανών των Κυνη¬ 
γετικών Ομοσπονδιών. 

6. Με απόφαση του Διοικητικού Συμβουλίου των Κυνη¬ 
γετικών Ομοσπονδιών επιλέγονται και προσλαμβάνονται 
οι ομοσπονδιακοί φύλακες Θήρας που προβλέπονται από 
τις διαδικασίεςτωνπαραπάνω παραγράφων 3,4 και 5 της 
παρούσης. Οι Κυνηγετικές Ομοσπονδίες αποστέλουν τα 
απαιτούμενα δικαιολογητικά και έγγραφά των ούτως επι- 
λεχθέντων και οριζομένων στην οικεία δασική αρχή προ- 
κειμένου αυτή να προβεί στην έκδοση των απαιτούμενων 
πράξεων αναγνώρισης σύμφωνα με τις υφιστάμενες σχε¬ 
τικές διατάξεις. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Αυτή η απόφαση να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 1999 

Ο ΥΦΥΠΟΥΡΓΟΣ 

ΠΑΡΑΣΚΕΥΑΣ ΦΟΥΝΤΑΣ 
—-♦- 

Αριθ. 117602 ( 5 ) 

Τροποποίηση της 114398/1/9/1999 Απόφασης του 
Υπουργού Εργασίας και Κοινωνικών Ασφαλίσεων 
(ΦΕΚ 1724/Β/13-9-99) που αφορά τους όρους και τις 
προϋποθέσεις έγκρισης από τον Ο.Α.Ε.Δ. ενεργειών 
ενδοεπιχειρησιακής κατάρτισης εργαζομένων σε επι¬ 
χειρήσεις του Ιδιωτικού Τομέα έτους 1999, που απα¬ 
σχολούν από 100 εργαζόμενους και άνω. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 13 του Ν. 2150/94 (ΦΕΚ 
98Α). 

2. Τις διατάξεις του άρθρου 18παρ. 3 &4του Ν. 2224/94 
«Ρύθμιση θεμάτων εργασίας Συνδικαλισπκών Δικαιωμά¬ 
των κ.λπ.» (ΦΕΚ 112/Α). 

3. Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας» (ΦΕΚ 163/Α). 

4. Τις διατάξεις του Ν. 1558/85 «Κυβέρνηση και Κυβερ- 
νηπκά Όργανα». 

5. Την κοινή απόφαση Πρωθυπουργού και Υπουργού 
Εργασίας & Κοινωνικών Ασφαλίσεων με αριθμ 
80078/4.10.96 (ΦΕΚ 924/Β/8.10.96). 

6. Την Απόφαση του Υπ. Εργασίας & Κοινωνικών Ασφα¬ 
λίσεων 80156/7.7.94 (ΦΕΚ528/Β/7.7.94) «Διάρθρωση των 
συνιστώμενων με το αρθ. 17α του Ν. 2224/99 διευθύνσε¬ 
ων σε τμήματα και αρμοδιότητες αυτών». 

7. Τις διατάξεις του άρθρου 1 παρ. 2α του Ν. 2469/97 
(ΦΕΚ 38/Α) το οποίο αντικατέστησε το πρώτο εδάφιο της 
παρ. 2 του άρθρου 29α του Ν. 1558/85 (ΦΕΚ 137/Α/85), 
όπως αυτό συμπληρώθηκε με το άρθρο 27 του Ν. 2081/92 
(ΦΕΚ 154/Α/92). 

8. Τις διατάξεις του Κανονισμού (ΕΟΚ) αριθμ. 2081/93 
του Συμβουλίου της 20.7.1993. 

9. Τις διατάξεις του Κανονισμού (ΕΟΚ) αριθμ. 2082/93 
του Συμβουλίου της 20.7.93. 

10. Τις διατάξεις του Κανονισμού (ΕΟΚ) αριθμ. 2084/93 
του Συμβουλίου της 20.7.1993 «Διατάξεις Εφαρμογής 
του Κανονισμού (ΕΟΚ) αριθμ. 2052/88 όσοναφοράτο Ευ¬ 
ρωπαϊκό Κοινωνικό Ταμείο». 


11. Την Απόφαση της Επιτροπής της ΕΕ με αριθμ. Ε(94) 
1716 της 13.7.1993 σχετικά με την κατάρτιση του Κ.Π.Σ. 
1994-1999 «Για την ανάπτυξη και τη διαρθρωτική προ¬ 
σαρμογή της Ελλάδας». 

12. Την Απόφαση της Επιτροπής της ΕΕ με αριθμ. Ο (94) 
1421 της 29.7.1994, σχετικά με την έγκριση του Επιχειρη¬ 
σιακού Προγράμματος Συνεχιζόμενης Επαγγελματικής 
Κατάρτισης και Προώθησης της Απασχόλησης, που 
εντάσσεται στο 2ο Κ.Π.Σ. 

13. Τους επιδιωκόμενους στόχους, τις προτεραιότητες, 
τις κατευθύνσεις και τα αποτελέσματα όπως περιγράφο- 
νται στο ανωτέρω Επιχειρησιακό Πρόγραμμα. 

14. Την ισχύουσα Εθνική και Κοινοτική νομοθεσία που 
αναφέρεται στην υλοποίηση και διαχείριση προγραμμά¬ 
των. 

15. Την ισχύουσα φορολογική νομοθεσία και ιδίως το 
νομότυπο των φορολογικών στοιχείων και παραστατικών. 

16. Την υπ’ αριθμ. 2007892/461/1998 Κοινή Απόφαση 
περί «Ανακτήσεως αχρεωστήτως ή παρανόμους καταβλη- 
θέντων ποσών από εθνικούς πόρους ή πόρους της Ευρω¬ 
παϊκής Ένωσης στα πλαίσια της υλοποίησης κοινοτικών 
πολιτικών». 

17. Τις διατάξεις του άρθρου 27 του Ν. 2081/1992 
(154/Α) με το οποίο προστέθηκε άρθρο 29Α στο Ν 
1588/1985. 

18. Το γεγονός ότι με την παρούσα απόφαση δεν προ- 
καλείται δαπάνη εις βάρος του Κρατικού Προϋπολογι¬ 
σμού. 

19. Το άρθρο 23 του Ν. 1892/1990 που διατήρησε σε 
ισχύ το άρθρο 25 του Ν. 1262/82 και διατηρήθηκε σε ισχύ 
με το άρθρο 14 παρ. 4 του Ν. 2601/1998 (ΦΕΚ 81 
Α/15.4.98). 

20. Τις αποφάσεις της 5ης, 6ης και 7ης Επιτροπής Πα¬ 
ρακολούθησης του ΕΠ «Συνεχιζόμενη Κατάρτιση και 
Προώθηση της Απασχόλησης». 

21. Την υπ’ αριθμ. 111232/12.12.1997 Απόφαση του 
Υπουργού Εργασίας & Κοινωνικών Ασφαλίσεων «Κριτή¬ 
ρια Πιστοποίησης Δομών Συνεχιζόμενης Κατάρτισης». 

22. Την υπ’ αριθμ. 106543/16.4.98 Απόφαση του Υπουρ¬ 
γού Εργασίας & Κοινωνικών Ασφαλίσεων το «Σύστημα 
διαχείρισης του Ενιαίου Μητρώου Αξιολογητών (Ε.Μ.Α.) 
του Υπουργείου Εργασίας & Κοινωνικών Ασφαλίσεων». 

23. Την ανάγκη δημιουργίας ενός συστήματος διαχείρι¬ 
σης των χρηματοδοτούμενων από το ΕΚΓ ενεργειών. 

24. Την ανάγκη καθορισμού των όρων δικαιολογητικών, 
παραστατικών στοιχείων και λοιπών υποχρεώσεων που 
πρέπει να τηρούνται από τους φορείς υλοποίησης προ¬ 
γραμμάτων. 

25. Το Υποπρόγραμμα II «Συνεχιζόμενη Επαγγελματική 
Κατάρτιση Εργαζομένων» στις ιδιωτικές επιχειρήσεις του 
2ου Κ.Π.Σ. 1994 έως 99 που έχει σαν στόχους: 

α) Τη βελτίωση και συμπλήρωση των προσόντων των 
εργαζομένων και β) την απόκτηση ευελιξίας προσαρμο¬ 
γής στις μεταβαλλόμενες συνθήκες παραγωγής και ερ¬ 
γασίας. 

26. Την αριθμ 106726/15.2.99 απόφαση του Υπουργού 
Εργασίας και Κοινωνικών Ασφαλίσεων «Κριτήρια πιστο¬ 
ποίησης των επιχειρήσεων που διαθέτουν οργανωμένες 
εσωτερικές δομές κατάρτισης». 

27. Την αριθμ 114398/1.9.99 Απόφαση του Υπουργού 
Εργασίας και Κοινωνικών Ασφαλίσεων (ΦΕΚ 1724/Β/ 

13,9.09). 

28. Την αριθμ.2370/41/12.10.99 Απόφαση του ΔΣ του 
ΟΑΕΔ. 

29. Το αρ. πρ. 14807/29.10.99 έγγραφο της Ευρωπαϊ¬ 
κής Επιτροπής, αποφασίζουμε: 

Την τροποποίηση του άρθρου 11 της 114398/1.9.99 
Απόφασης του Υπουργού Εργασίας και Κοινωνικών 
Ασφαλίσεων (ΦΕΚ 1724/Β/13.9.99) όσον αφορά τη συ¬ 
γκρότηση της Γνωμοδοτικής Επιτροπής ως εξής: 

Γ Φάση 

ΓΝΩΜΟΔΟΤΙΚΗ ΕΠΙΤΡΟΠΗ 

Το σημείο 2 αντικαθίσταται ως εξής: 

2. Κάθε γνωμοδοτική επιτροπή αποτελείται από 5 μέλη: 

• Έναν εκπρόσωπο του ΟΑΕΔ ως πρόεδρο 

• Έναν εκπρόσωπο του Υπουργείου Εργασίας & Κοι¬ 
νωνικών Ασφαλίσεων 

• Έναν εκπρόσωπο από το μητρώο αξιολογητών (ΕΜΑ) 
ο οποίος δεν έχει συ μμετάσχει στην αξιολόγηση των προ¬ 
τάσεων κατά την Β' Φάση. 

• Έναν εκπρόσωπο των Εργοδοτών (Σ.Ε.Β. ή Ε.Σ.Ε.Ε.) 

• Έναν εκπρόσωπο των Εργαζομένων 

Οι ως άνω εκπρόσωποι δεν πρέπει να έχουν οποιαδή¬ 
ποτε σχέση με φορείς υλοποίησης ή ΚΕΚ των οργανώσε¬ 
ων / επιχειρήσεών τους. 

Με την ίδια απόφαση ορίζονται οι αναπληρωτές του 
προέδρου και των τακτικών μελών, καθώς και ο υπάλλη¬ 
λος που έχει την ευθύνη της γραμματειακής υποστήριξης 
της Γνωμοδοτικής Επιτροπής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Νοεμβρίου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
——♦- 

Αριθ. 17712 (6) 

Κατάργηση Νομικού Προσώπου με την επωνυμία «Σχολι¬ 
κή Επιτροπή Δημοτικών Σχολείων - Νηπιαγωγείων» 
Δήμου Παραβόλας και σύσταση νέων Ν. Π. με την επω¬ 
νυμία 1η, 2η, & 3η Σχολική Επιτροπή Δημ. Σχολείων - 
Νηπιαγωγείων Δ. Παραβόλας Ν. Αιτωλ/νίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του αρθ. 5 του Ν. 1894/1990 «Για την 
Ακαδημία Αθηνών και άλλες εκπαιδευτικές διατάξεις». 

2. Τις διατάξεις του άρθρου 203 του Π.Δ. 410/95 «Δημ. 
και Κοιν. Κώδικας». 

3. Την αριθ. 2533/24.2.99 απόφαση μας, με την οποία 
συστήθηκε στο Δήμο Παραβόλας Ν.Π. με την επωνυμία 
«Σχολική Επιτροπή Δημ Σχολείων και Νηπιαγωγείων» και 
η οποία, δημοσιεύθηκε στο ΦΕΚ 249/23.3.99 τεύχος Β'. 

4. Το γεγονός ότι πρακπκοί λόγοι καθιστούν αδύνατη τη 
λειτουργία των ανωτέρω Επιτροπών. 

5. Την αριθ. 137/1999 απόφαση του Δημ. Συμβουλίου 
Παραβόλας, περί της κατάργησης της αριθ. 2533/24.2.99 
απόφασής μας δια τους εις αυτήν διαλαμβανόμενους λό¬ 
γους και την δημιουργία νέων Σχολικών Επιτροπών με την 
επωνυμία «1η, 2η, 3η Σχολική Επιτροπή Δημοτικών Σχο¬ 
λείων Νηπιαγωγείων Δήμου Παραβόλας Ν. Αιτωλ/νίας». 

6. Την αριθ. 241/18.8.98 απόαφση του Γεν. Γραμματέα 
Περιφέρειας Δυτικής Ελλάδας, αποφασίζουμε: 


1. Καταργούμε την αριθ. 2533/24.2.99/ΦΕΚ 249 τ.Β' 
απόφασή μας περί σύστασης ίδιου Νομικού Προσώπου 
στο Δήμο Παραβόλας με την επωνυμία «Σχολική Επιτρο¬ 
πή Δημ Σχολείων - Νηπιαγωγείων», για τους ανωτέρω 
αναφερόμενους λόγους. 

2. Συνιστούμε στον ίδιο Δήμο, νέα Νομικά πρόσωπα με 
την επωνυμία «1η, 2η, 3η Σχολική Επιτροπή Δημοτικών 
Σχολείων - Νηπιαγωγείων». 

2. Σκοπός των νομικών προσώπων (Σχολικών Επιτρο¬ 
πών) είναι: 

α) η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχ/σης, αναλωσίμων υλι¬ 
κών κ.λπ. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ) Η αποκατάσταση φθορών και ζημιών των επίπλων, 
εξοπλισμού και γενικά του εφοδιασμού των σχολικών μο¬ 
νάδων με έπιπλα και σκεύη, με βιβλία για τη Σχολική βι¬ 
βλιοθήκη και γενικά όλα τα μέσα που είναι απαραίτητα για 
τη λειτουργία τους και γενικότερα η λήψη όλων των μέ¬ 
τρων που κρίνονται αναγκαία για την στήριξη της διοικη¬ 
τικής λειτουργίας των Σχολικών μονάδων. 

3. Α. Το Νομικό Πρόσωπο «1η Σχολική Επιτροπή ΔΗΜΟ¬ 
ΤΙΚΩΝ ΣΧΟΛΕΙΩΝ - ΝΗΠΙΑΓΩΓΕΙΩΝ Δήμου Παραβόλας» 
καλύπτει τις σχολικές μονάδες των Δημοτικών Διαμερι¬ 
σμάτων Παραβόλας, Περιστεριού, Πλατανιά, Άνω Τραγά¬ 
νας και Κάτω Τραγάνας και διοικείται από 9μελές Διοικη¬ 
τικό Συμβούλιο το οποίο αποτελείται: 

α) Από δύο δημοτικούς συμβούλους. 

β) Από τους Διευθυντές των Δημοτικών Σχολείων Πα¬ 
ραβόλας, Περιστεριού, Πλατανιά, Άνω Τραγάνας και Κά¬ 
τω Τραγάνας. 

γ) Από τη Διευθύντρια του Νηπιαγωγείου Παραβόλας 
και 

δ) Από έναν εκπρόσωπο του Συλλόγου Γονέων και Κη¬ 
δεμόνων Δημοτικού Σχολείου Δήμου Παραβόλας. 

3.Β. Το Νομικό Πρόσωπο «2η ΣΧΟΛΙΚΗ ΕΠΙΤΡΟΠΗ ΔΗ¬ 
ΜΟΤΙΚΩΝ ΣΧΟΛΕΙΩΝ - ΝΗΠΙΑΓΩΓΕΙΩΝ Δήμου Παραβό¬ 
λας» καλύπτει τη σχολική μονάδα του Δημοτικού διαμερί¬ 
σματος Παντάνασσας και διοικείται από δμελές Διοικητι¬ 
κό Συμβούλιο το οποίο αποτελείται από: 

α) Τρεις δημοτικούς συμβούλους. 

β) Το Διευθυντή του Δημοτικού Σχολείου Παντάνασ¬ 
σας. 

γ) Τη Διευθύντρια του Νηπιαγωγείου Παντάνασσας. 

3. Γ. Το Νομικό Πρόσωπο «3η ΣΧΟΛΙΚΗ ΕΠΙΤΡΟΠΗ ΔΗ¬ 
ΜΟΤΙΚΩΝ ΣΧΟΛΕΙΩΝ - ΝΗΠΙΑΓΩΓΕΙΩΝ Δήμου Παραβό¬ 
λας» καλύπτει τις σχολικές μονάδες των Δημοτικών Δια¬ 
μερισμάτων Καλλιθέας και Νερομάνας (Κρύου-Νερού) 
και διοικείται από δμελές Διοικητικό Συμβούλιο το οποίο 
αποτελείται από: 

α) Δύο δημοτικούς συμβούλους. 

β) Το Διευθυντή του Δημοτικού Σχολείου Καλλιθέας. 

γ) Το Διευθυντή του Δημοτικού Σχολείου Νερομάνας 
(Κρύου Νερού). 

δ) Τη Διευθύντρια του Νηπιαγωγείου Καλλιθέας. 

4. Η θητεία των Διοικητικών Συμβουλίων των Νομικών 
Προσώπων «1η Σχολική Επιτροπή Δημοτικών Σχολείων - 
Νηπιαγωγείου Δήμου Παραβόλας», «2η Σχολική Επιτρο¬ 
πή Δημοτικών Σχολείων - Νηπιαγωγείων Δήμου Παραβό¬ 
λας» και «3η Σχολική Επιτροπή Δημοτικώ ν Σχολείων - Νη- 

πιαγωγείων Δήμου Παραβόλας» λήγει με την λήξη της πα- 
ρούσης δημοτικής περιόδου. 

Η θητεία των μελών του Διοικητικού Συμβουλίου ακο¬ 
λουθεί τη Δημοτική Περίοδο. 

5. Το Διοικητικό Συμβούλιο εκλέγει Αντιπρόεδρο και 
Γραμματέα. 

6. Πόροι των Νομικών προσώπων είναι: 
α) Ετήσια επιχορήγηση του Δήμου. 

β) Ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

7. Περιουσία, οτιδήποτε περιέλθει. 

8. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός κωλύεται ή απουσιάζει 
από τον Αντιπρόεδρο. 

ΑΚΡΟΤΕΛΕΥΤΑΙΟ ΑΡΘΡΟ 

9. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού προϋπολογισμού 
αλλά μόνο σε βάρος του Προϋπολογισμού των ΝΠ των 
Σχολικών Επιτροπών, το ύψος του οποίου δεν μπορεί να 
υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 2 Νοεμβρίου 1999 

Με εντολή Γενικού Γραμματέα Περιφέρειας 
Ο Διευθυντής 
Ε. ΣΥΡΡΟΣ 

- ♦ - 

Αρίθ. 32488 ( 7 ) 

Σύσταση ίδιου νομικού προσώπου στο δήμο Βερτίσκου 
του νομού Θεσσαλονίκης με την επωνυμία «ΠΝΕΥΜΑ¬ 
ΤΙΚΟ - ΠΟΛΙΤΙΣΤΙΚΟ ΚΕΝΤΡΟ ΔΗΜ. ΔΙΑΜΕΡΙΣΜΑΤΟΣ 
ΒΕΡΤΙΣΚΟΥ ΔΗΜΟΥ ΒΕΡΤΙΣΚΟΥ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: α) του άρθρου 203 του Δημοτικού και 
Κοινοτικού Κώδικα (ΠΔ 410/1995), β) του άρθρου 27 του 
Ν. 2081/1992 με το οποίο προστίθεται το άρθρο 29Α στο 
Ν. 1558/1985 «Κυβέρνηση και κυβερνητικά όργανα» και β) 
των άρθρων 6 παραγρ. 10 και 7 παραγρ. 1 του Ν. 
2503/1997 «Διοίκηση, οργάνωση, στελέχωση της περιφέ¬ 
ρειας, ρύθμιση θεμάτων για την τοπική αυτοδιοίκηση και 
άλλες διατάξεις». 

2. Την 170/1999 απόφαση του δημοτικού συμβουλίου 
Βερτίσκου που αφορά τη σύσταση του ανωτέρω νομικού 
προσώπου, αποφασίζουμε: 

1. Συστήνεται ίδιο νομικό πρόσωπο με το όνομα «ΠΝΕΥ¬ 
ΜΑΤΙΚΟ - ΠΟΛΙΤΙΣΤΙΚΟ ΚΕΝΤΡΟ ΔΗΜ. ΔΙΑΜΕΡΙΣΜΑΤΟΣ 
ΒΕΡΤΙΣΚΟΥ» στο δήμο Βερτίσκου του Νομού Θεσσαλονί¬ 
κης. 

2. Σκοπός του νομικού προσώπου είναι: 

- Η δημιουργία βιβλιοθήκης και λαογραφικού μουσείου. 

- Η δημιουργία, η ανάπτυξη και προώθηση κάθε μορφής 
πνευματικής, πολιτιστικής και αθλητικής δραστηριότη¬ 
τας που στοχεύει στην πνευματική, ψυχική και σωματική 


αγωγή των κατοίκων της περιοχής του δημοτικού διαμε¬ 
ρίσματος. 

- Η έρευνα και προώθηση για δημόσια συζήτηση των 
προβλημάτων που απασχολούν τους κατοίκους του δη¬ 
μοτικού διαμερίσματος και ειδικότερα διάφορες κοινωνι¬ 
κές ομάδες, όπως νέοι, γυναίκες, άτομα με ειδικές ανά¬ 
γκες, γονείς κ.λπ. 

- Η διάδοση και προώθηση των εικαστικών τεχνών, χο¬ 
ρού, θεάτρου, μουσικής, λογοτεχνίας, κινηματογράφου, 
πνευματικών παιχνιδιών, πολιτιστικών και αθλητικών εκ¬ 
δηλώσεων. 

- Η προσφορά υπηρεσιών στους κατοίκους σε όλους 
τους τομείς του πολιτισμού. 

- Η διαφύλαξη και η διάδοση της πολιτιστικής μας κλη¬ 
ρονομιάς. 

- Η ανάπτυξη και προώθηση της συνεργασίας με άλ¬ 
λους φορείς σε πολιτιστικά, κοινωνικά και αθλητικά θέμα¬ 
τα, καθώς και η συμμετοχή ή και συνδιοργάνωση κοινωνι- 
κο-πολιτιστικών και αθλητικών εκδηλώσεων με φορείς άλ¬ 
λων περιοχών εντός και εκτός Ελλάδος. 

- Η γνωριμία με τη φύση και η ευαισθητοποίηση των πο¬ 
λιτών σε θέματα προστασίας του περιβάλλοντος και δη¬ 
μόσιας υγείας. 

- Η παροχή υποτροφιών σε άριστους σπουδαστές και η 
απονομή βραβείων σε άριστους μαθητές Γυμνασίου Λυ¬ 
κείου. 

3. Πόροι του νομικού προσώπου είναι: Η ετήσια επιχο- 
ρήγηση του δήμου Βερτίσκου ύψους τουλάχιστον 
500.000 δρχ. Η επιχορήγηση και κάθε είδους παροχές 
του κράτους, οι εισφορές, δωρεές, κληρονομιές, κληρο¬ 
δοσίες κ.λπ. Εσοδα από τις εκδηλώσεις που δοργανώνει. 
Εισπράξεις από το αντίτιμο των πραγμάτων ή υπηρεσιών 
που παρέχονται από το νομικό πρόσωπο. Πρόσοδοι από 
την περιουσία του και κάθε άλλο νόμιμο έσοδο. 

4. Το νομικό πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ. 3 του άρθρου 
203 του ΠΔ 401/1995. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο και όταν αυ¬ 
τός απουσιάζει ή κωλύεται από τον αντιπρόεδρο. 

6. Από τις διατάξεις της απόφασης αυτής προκαλείται 
ετήσια δαπάνη σε βάρος του προϋπολογισμού του δήμου 
Βερτίσκου ύψους 500.000 δραχμών. Για το τρέχον οικο¬ 
νομικό έτος έχει εγγράφει σχετική πίστωση στον Κ.Α. 
2/211.9 του προϋπολογισμού. 

Για καθένα από τα επόμενα έτη θα υπάρξει ανάλογη 
πρόβλεψη στον ανπστοιχο προϋπολογισμό. 

Η απόφαση αυτή να δημοσιευθεί στην Εφημερίδα τηο 
Κυβερνήσεως. 

Θεσσαλονίκη, 11 Νοεμβρίου 1999 

Ο Γενικός Γραμματέας Περιφέρειας 
ΧΑΡ. ΣΟΦΙΑΝΟΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στη 2/67093/0022/4.10.1999 κοινή υπουργική απόφαση 
που δημοσιεύτηκε στο ΦΕΚ 1884/Β/18.10.1999 γίνεται η 
εξής διόρθωση στα μέρη που αναφέρεταιτο ενάριθμο έρ¬ 
γο, δηλ. στα εξής σημεία του κειμένου της απόφασης: 

Στη σελίδα 24326, στήλη δεύτερη, σειρά 50. 

Στη σελίδα 24327, στήλη πρώτη, σειρά πρώτη (1). 

Στη σελίδα 24327, στήλη δεύτερη, σειρά 14 και σειρά 
31. 

από το εσφαλμένο «9471500» στο ορθό «9971500». 

(Από το Υπουργείο Οικονομικών) 

♦ 

Ο) 

ΣτοΦΕΚ 1949/Β/27.10.1999 όπου δημοσιεύτηκε η κοι¬ 
νή απόφαση των Υπουργών Εσωτερικών, Δημόσιας Δι¬ 
οίκησης και Αποκέντρωσης και Πολιτισμού ΥΠΠΟ/ΔΙ- 
ΟΙΚ/Α/47562/7.10.1999 γίνεται η εξής διόρθωση σφάλ¬ 
ματος: 


Στο τέλος του κειμένου της ως άνω απόφασης, μετά την 
ημερομηνία, αντί του εσφαλμένου: 

-Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ» 

τίθεται το ορθό: 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜ. Δ/ΣΗΣ ΠΟΛΙΤΙΣΜΟΥ 

ΚΑΙ ΑΠΟΚΕΝΤΡΩΣΗΣ 

ΛΕΩΝΙΔΑΣ ΤΖΑΝΗΣ ΕΛΙΣΑΒΕΤ ΠΑΠΑΖΩΗ 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



